el el el el el el el el el el el el el el el el el el el el el el el en el el el el el el el el el el el el el el el en el el el el el el el en el el el el el el el el el el el el el el el el el el el el el el el el el el el el el el el el el el el el el el el nl el el el de ru el en ru en el el de en el el en en el el el el el el el el el el el el el en en el el el el el el el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Σταρ Τρεκ (Star Trek) ονομάζεται το franchise που δημιουργήθηκε με την ομώνυμη αμερικανική τηλεοπτική σειρά επιστημονικής φαντασίας διαδραματιζόμενη στο μέλλον, όπου η Γη συμμετέχει στην φανταστική Ηνωμένη Ομοσπονδία Πλανητών (United Federation of Planets). Εμπνευστής και δημιουργός της σειράς ήταν ο συγγραφέας Τζιν Ροντένμπερρι (Gene Roddenberry, 1921-1991). Από το 1966 οπότε μεταδόθηκε στην τηλεόραση των Η.Π.Α. το πρώτο επεισόδιο (το The Man Trap), έχουν γυριστεί περισσότερα από 720 ακόμα, σε 5 σειρές που εκτείνονται σε 4 δεκαετίες (1966-2005). Επιπλέον, έχουν γυριστεί 13 κινηματογραφικές ταινίες, έχει κυκλοφορήσει πλήθος μυθιστορημάτων, διηγημάτων, επιτραπέζιων και βιντεοπαιχνιδιών και το 1973 μία σειρά κινουμένων σχεδίων (Star Trek The Animated Series). Επίσης, τον Ιανουάριο του 2004 είδε το φως η σειρά "Νέα Ταξίδια" ("New Voyages"), γυρισμένη από θαυμαστές και διατιθέμενη αποκλειστικά μέσω διαδικτύου. Ετησίως, ο θεσμός των Συνεδρίων του Σταρ Τρεκ επιτρέπει την συνάντηση των πολυπληθών θαυμαστών του. Τον Μάιο του 2009 κυκλοφόρησε η ενδέκατη ταινία (με τίτλο Star Trek ή Star Trek XI), η οποία εξιστορεί γεγονότα που συμβαίνουν σε μία εναλλακτική πραγματικότητα, τοποθετημένη χρονικά πριν την πρώτη σειρά και πυροδοτημένη από μια έκρηξή σούπερ νόβα 15 χρόνια μετά το Star Trek: Nemesis, η οποία στέλνει πίσω στον χρόνο τον κακό Νέρο και τον Σποκ, με αποτέλεσμά την αλλαγής της ροής της ιστορίας και την δημιουργία μίας νέας πραγματικότητας.
Κύριοι χαρακτήρες του Σταρ Τρεκ στο δωμάτιο τηλεμεταφοράς
Το φρανσαίζ θεωρείται από τα μεγαλύτερα και πιο επιτυχημένα παγκοσμίως έχοντας αποφέρει πάνω από εκατομμύρια δολάρια παγκοσμίως.
1.1 Σταρ Τρεκ: The Original Series (1966 - 1969)
1.2 Σταρ Τρεκ: The Next Generation (1987-1994)
1.3 Σταρ Τρεκ: Deep Space Nine (1993-1999)
1.4 Σταρ Τρεκ: Voyager (1995-2001)
1.5 Σταρ Τρεκ: Enterprise (2001-2005)
4 Βραβεία και τιμητικές διακρίσεις
5 Σταρ Τρεκ και προτάσεις για το μέλλον
Σταρ Τρεκ: The Original Series (1966 - 1969)Επεξεργασία
Κύριο λήμμα: Σταρ Τρεκ: Η Αρχική Σειρά
Η πρώτη τηλεοπτική σειρά του Σταρ Τρεκ προβλήθηκε στις Η.Π.Α. από το 1966 ως το 1969 και αποτελείται από 80 επεισόδια. Περιέγραφε τα ταξίδια του διαστημοπλοίου Εντερπράιζ (Enterprise), κατά την "πενταετή αποστολή του να ανακαλύψει παράξενους νέους κόσμους, να αναζητήσει νέα ζωή και νέους πολιτισμούς, να φτάσει θαρραλέα εκεί που κανείς δεν έχει φτάσει ποτέ". Πλοίαρχος του σκάφους ήταν ο Τζέιμς Τ. Κερκ (James T. Kirk, τον υποδυόταν ο Γουίλιαμ Σάτνερ) και πρώτος αξιωματικός ο Σποκ (Mr. Spock, Λέοναρντ Νίμοϊ), γιος του Βουλκάνιου πρέσβη Σάρεκ και της γήινης συζύγου του. Συμμετείχαν ακόμη ο γιατρός ΜακΚόι (Leonard McCoy, ΝτεΦόρεστ Κέλι), ο Ρώσος πλοηγός Πάβελ Τσέκοφ (Pavel Chekov, Γουόλτερ Κένιγκ), ο πηδαλιούχος Χικάρου Σούλου (Hikaru Sulu, Τζορτζ Τακέι), η αξιωματικός επικοινωνιών Ουχούρα (Uhura, Νισέλ Νίκολς) και ο Σκοτσέζος μηχανικός Σκοτ, ή χαϊδευτικά "Σκότι" (Montgomery Scott, Τζέιμς Ντούχαν). Παρά το γεγονός ότι η πρώτη τηλεοπτική σειρά είχε τριετή μόνο διάρκεια, συνέχισε να προβάλλεται στις τηλεοράσεις των Η.Π.Α. και άλλων χωρών επί πολλά χρόνια, δημιουργώντας σταδιακά έναν μύθο.
Σταρ Τρεκ: The Next Generation (1987-1994)Επεξεργασία
(από αριστερά προς τα δεξιά, το πλήρωμα του Εντερπράιζ) Λα Φορτζ, Τρόι, Ντέιτα, Πικάρντ, Γουόρφ, Κράσερ, Ράικερ
Κύριο λήμμα: Σταρ Τρεκ: Η Επόμενη Γενιά
Χρειάστηκε να περάσουν είκοσι περίπου χρόνια για να αποφασιστεί η παραγωγή μίας δεύτερης σειράς, που διαδραματιζόταν στο ίδιο φανταστικό σύμπαν, αλλά περίπου ένα αιώνα μετά. Στην "Επόμενη Γενιά" (Next Generation) πλοίαρχος του νεότερου Εντερπράιζ-Δ (Enterprise-D) ήταν ο γαλλικής καταγωγής Ζαν Λουκ Πικάρντ (Jean-Luc Picard, τον υποδυόταν ο ηθοποιός Πάτρικ Στιούαρτ) και πρώτος αξιωματικός ο Γουίλιαμ Ράικερ (William Riker, Τζόναθαν Φρέικς). Το πλήρωμα συμπλήρωναν το ανδροειδές Ντέιτα (Data, Μπρεντ Σπάινερ), ο Κλίνγκον Γουόρφ (Worf, Μάικλ Ντορν), η κατά το ήμισυ Βηταζωιδής Ντιάνα Τρόι (Deanna Troi, η ελληνικής καταγωγής Μαρίνα Σίρτις), η γιατρός Μπέβερλι Κράσερ (Beverly Crusher, Γκέιτς ΜακΦάντεν) και άλλοι. Ο Ρόντενμπερι παρέμενε σύμβουλος της σειράς τα πρώτα χρόνια (πέθανε το 1991) αλλά αυτή τη φορά νεότεροι υπεύθυνοι παραγωγής και συγγραφείς είχαν αναλάβει τα ηνία. Η "Επόμενη Γενιά" διήρκεσε επτά τηλεοπτικές περιόδους, έγινε εξαιρετικά δημοφιλής - κυρίως λόγω της ωριμότητας των σεναρίων της και της εξαιρετικής ηθοποιίας εκ μέρους του συνόλου των πρωταγωνιστών - και άνοιξε τον δρόμο σε τρεις ακόμη τηλεοπτικές σειρές.
Σταρ Τρεκ: Deep Space Nine (1993-1999)Επεξεργασία
Κύριο λήμμα: Σταρ Τρεκ: Διαστημικός Σταθμός 9
Καθώς η "Επόμενη Γενιά" βρισκόταν στον προτελευταίο χρόνο της, οι παραγωγοί του Σταρ Τρεκ προχώρησαν στην δημιουργία μίας τρίτης σειράς που διαδραματίζεται στον ομώνυμο φανταστικό κόσμο. Ο "Διαστημικός Σταθμός Εννέα" (Deep Space Nine) παρακολουθεί τις περιπέτειες του πληρώματος ενός σταθμού που βρίσκεται στα σύνορα της Ομοσπονδίας. Πλοίαρχος ήταν ο Μπέντζαμιν Σίσκο (Benjamin Sisko, τον υποδυόταν ο ηθοποιός Έιβερι Μπρουκς), γιατρός ο Τζούλιαν Μπασίρ (Julian Bashir, Αλεξάντερ Σίντιγκ), ενώ σημαντικούς ρόλους είχαν ο Όντο (Odo, Ρενέ Ομπερζονουά) που είχε την ικανότητα να δίνει στο σώμα του όποια μορφή επιθυμούσε και ο φιλοχρήματος μπάρμαν του σταθμού, ο Φερένγκι Κουάρκ (Quark, Άρμιν Σίμερμαν). Η σειρά δεν γνώρισε την επιτυχία της προκατόχου της, παρ'όλα αυτά διήρκεσε και αυτή επτά τηλεοπτικές σεζόν. Χαρακτηριζόταν από σκοτεινά χρώματα και τα σενάριά της ήταν λιγότερο αισιόδοξα από εκείνα της "Επόμενης Γενιάς".
Σταρ Τρεκ: Voyager (1995-2001)Επεξεργασία
Ο γιατρός του Βόγιατζερ δεν ήταν ούτε άνθρωπος ούτε ανδροειδές, αλλά ένα ολόγραμμα που ερμήνευε ο ηθοποιός Ρόμπερτ Πικάρντο
Κύριο λήμμα: Σταρ Τρεκ: Βόγιατζερ - Σχεδιάζοντας τα νέα σύνορα
Με την ολοκλήρωση των επεισοδίων της "Επόμενης Γενιάς" και ενώ ο "Διαστημικός Σταθμός 9" βρισκόταν μόλις στην τρίτη περίοδό του, οι παραγωγοί του Σταρ Τρεκ δοκίμασαν την τύχη τους με μία ακόμη νέα σειρά, αυτή την φορά γύρω από το διαστημόπλοιο Βόγιατζερ που είχε χαθεί στην άλλη άκρη του γαλαξία. Οι τηλεθεατές παρακολουθούν το πλήρωμα, υπό την ηγεσία της πλοιάρχου Κάθριν Τζέινγουεϊ (Kathryn Janeway, Κέιτ Μάλγκριου) στο μακρόχρονο ταξίδι του προς την Γη, να έρχεται αντιμέτωπο με πολλά εξωγήινα είδη, άγνωστα ως τότε στην Ομοσπονδία, αλλά και ορισμένα γνωστά από προηγούμενες επαφές. Αν και το "Βόγιατζερ" διήρκεσε επίσης 7 τηλεοπτικές περιόδους, είχε από την πρώτη στιγμή χαμηλό μερίδιο τηλεθέασης, το οποίο συρρικνώθηκε ακόμα περισσότερο τα τελευταία τέσσερα χρόνια. Τα σενάρια δεν ήταν πάντα ρεαλιστικά, οι παραγωγοί απέφυγαν να εκμεταλλευτούν και να δουλέψουν πάνω στις πιο ενδιαφέρουσες πλευρές της αρχικής ιδέας (π.χ. το γεγονός ότι το πλήρωμα αποτελούταν από δύο αρχικά αντιμαχόμενα στρατόπεδα, ή ότι αφού το σκάφος βρισκόταν στην άλλη άκρη του γαλαξία, έπρεπε να αντιμετωπίζει έντονα προβλήματα ανεφοδιασμού) ενώ και οι χαρακτήρες δεν είχαν την ανάπτυξη και το βάθος των προηγούμενων σειρών.
Σταρ Τρεκ: Enterprise (2001-2005)Επεξεργασία
Κύριο λήμμα: Σταρ Τρεκ: Αποστολή στο διάστημα
Η τελευταία, ως σήμερα, τηλεοπτική σειρά στον κόσμο του Σταρ Τρεκ παρακολουθεί τα ταξίδια του πρώτου Εντερπράιζ, πριν ακόμη ιδρυθεί η Ομοσπονδία και πριν λάβουν χώρα οι περιπέτειες της αρχικής σειράς. Πιο συγκεκριμένα, το πρώτο επεισόδιο λαμβάνει χώρα δέκα χρόνια πριν την ίδρυση της Ομοσπονδίας και πάνω από εκατό χρόνια πριν τα γεγονότα των επεισοδίων της αρχικής σειράς. Σχεδόν ένας αιώνας έχει περάσει από την εφεύρεση του πρώτου κινητήρα ικανού να επιταχύνει διαστημόπλοια με ταχύτητες μεγαλύτερες του φωτός (warp drive) και την πρώτη επαφή των ανθρώπων με μία εξωγήινη φυλή, τους Βουλκάνιους. Η ανθρωπότητα κάνει τα πρώτα της βήματα σε ένα λαμπερό και ειρηνικό μέλλον. Κατασκευάζεται το πρώτο γήινο υπερσύγχρονο διαστημόπλοιο εξερεύνησης, το "Εντερπράιζ", κυβερνήτης του οποίου είναι ο Τζόναθαν Άρτσερ (Jonathan Archer), που τον υποδύεται ο ηθοποιός Σκοτ Μπάκουλα (Scott Bakula), και είναι ικανό να ταξιδεύει ταχύτερα και μακρύτερα από οποιοδήποτε ανθρώπινο διαστημόπλοιο που κατασκευάστηκε ποτέ.
Άλλα μέλη του πληρώματος είναι η πρώτη αξιωματικός, η Βουλκάνια Τ'Πολ (T'Pol, την υποδύεται η Τζολίν Μπλέιλοκ [Jolene Blalock], ο πρώτος μηχανικός Τριπ Τάκερ, ο αξιωματικός ασφαλείας Μάλκολμ Ριντ, και η ειδικός στις επικοινωνίες Χόσι Σάτο. Το "Εντερπράιζ" είχε χαμηλά ποσοστά τηλεθέασης και η παραγωγή του διακόπηκε στο τέλος της 4ης περιόδου, το 2005. Η αποτυχία του "Εντερπράιζ" και η παράλληλη εισπρακτική αποτυχία της δέκατης ταινίας ("Νέμεσις") το 2002, συντέλεσαν στη αναστολή νεότερων παραγωγών Σταρ Τρεκ μέχρι το 2008, οπότε ξεκίνησε η παραγωγή της ενδέκατης ταινία της σειράς.
Δεκατρείς συνολικά ταινίες έχουν γυριστεί στον κόσμο του Star Trek, την παραγωγή των οποίων ανέλαβε η μεγάλη κινηματογραφική εταιρεία Paramount Pictures. Στις πρώτες έξι ταινίες πρωταγωνιστούν το Εντερπράιζ και το πλήρωμα της αρχικής σειράς (1966-1969), ενώ στις τέσσερις επόμενες το ομώνυμο σκάφος και το πλήρωμα της "Επόμενης Γενιάς" (1987 - 1994), με συμμετοχή όμως μερικών ηθοποιών από το πλήρωμα της αρχικής σειράς στην έβδομη ταινία. Η ενδέκατη ταινία, το Star Trek (ή αλλιώς Star Trek XI), κυκλοφόρησε στις κινηματογραφικές αίθουσες τον Μάιο του 2009 και αποτελεί prequel της αρχικής σειράς, παρουσιάζοντας όλα τα βασικά μέλη του πρώτου πληρώματος, τον ρόλο των οποίων όμως υποδύονται διαφορετικοί ηθοποιοί.
Ημ/νία Πρώτης Κυκλοφορίας στις ΗΠΑ
Σταρ Τρεκ: Η ταινία
Σταρ Τρεκ Νο 2: Η Οργή του Καν
Σταρ Τρεκ Νο 3: Αναζητώντας τον Σποκ
Σταρ Τρεκ Νο 4: Επιστροφή στο Παρόν
Σταρ Τρεκ Νο 5: Τα Tελευταία Σύνορα
Σταρ Τρεκ Νο 6: Ο Άγνωστος Κόσμος
Σταρ Τρεκ: Η Πρώτη Επαφή
Σταρ Τρεκ: Η Εξέγερση
Star Trek into Darkness
Άτιτλη ταινία Star Trek
Το Σταρ Τρεκ έχει σημαντικό αριθμό φανατικών οπαδών, οι οποίοι συμμετείχαν σε δραστηριότητες σχετικά με το Σταρ Τρεκ, ακόμη και στα διαστήματα στα οποία δεν προβαλλόταν η τηλεοπτική σειρά. Οι οπαδοί αυτοί αυτοαποκαλούνται trekkies (τρέκις) και έχουν δημιουργήσει οργανώσεις σε διάφορες χώρες. Στην Ελλάδα, για λίγο καιρό κυκλοφόρησε περιοδικό fanzine των οπαδών του Σταρ Τρεκ κατά την δεκαετία του 1990. Κάποιοι από τους τρέκις μιλούν ή γνωρίζουν λέξεις από την γλώσσα των Κλίνγκον, των παραδοσιακών εχθρών της Συνομοσπονδίας στην οποία ανήκει το πλήρωμα του Εντερπράιζ.
Βραβεία και τιμητικές διακρίσειςΕπεξεργασία
Από τα διάφορα βραβεία επιστημονικής φαντασίας, μόνο το βραβείο Χιούκγο κέρδισε η πρώτη σειρά[4]. Το 1968, οι πέντε υποψήφιοι βραβεύτηκαν με μεμονωμένα επεισόδια της κάθε σειράς, συμπεριλαμβανομένου και του Σταρ Τρεκ όπως και οι τρεις από του πέντε υποψήφιους το 1967[5].
Σταρ Τρεκ και προτάσεις για το μέλλονΕπεξεργασία
Όπως τα περισσότερα σχετικά ποιοτικά μυθιστορήματα και ταινίες επιστημονικής φαντασίας, το Σταρ Τρεκ περιέχει μερικές έμμεσες προτάσεις:
Βασική πηγή ενέργειας των διαστημοπλοίων της σειράς υποτίθεται ότι είναι η αντιύλη. Οι λεπτομέρειες της αντίδρασης, όπως περιγράφονται στο Star Trek: The Next Generation Technical Manual, αφορούν την αντίδραση μεταξύ ύλης και αντιύλης, με πλεόνασμα ύλης, το οποίο μετατρέπεται σε πλάσμα από την εκλυόμενη ενέργεια και μεταφέρεται μέσω ειδικών αγωγών στα "warp nacelles", επιτρέποντας ταχύτητες μεγαλύτερες αυτής του φωτός. Η διαχείριση της αντίδρασης γίνεται με τη χρήση κρυστάλλων διλίθιου ( D t {\displaystyle {Dt}}  ), οι οποίοι, σύμφωνα με την "επιστήμη" της σειράς, έχουν την ιδιότητα να ελέγχουν την αντίδραση. Είναι εξαιρετικά ευφάνταστη η επιλογή, ιδιαίτερα για την εποχή που γυρίστηκαν τα πρώτα επεισόδια της σειράς. Αν επιλεγόταν το υδρογόνο με πυρηνική σύντηξη, τα σκάφη θα χρειάζονταν συχνότερο ανεφοδιασμό, αλλά θα ήταν πολύ πιο αυτάρκη, αφού το υδρογόνο είναι το πιο άφθονο στοιχείο του σύμπαντος. Αντίθετα, η αντιύλη θα έπρεπε να παράγεται σε ειδικούς αντιδραστήρες, σε πλανήτες ή σε διαστημικούς σταθμούς σε τροχιά, περιέχει πολύ μεγαλύτερη συγκέντρωση ενέργειας, αλλά θα απαιτούσε ανεφοδιασμό από παραγωγικές μονάδες. Παρ' όλα αυτά, το πρόβλημα του ανεφοδιασμού σε αντιύλη δεν εμφανίζεται σε κανένα επεισόδιο ή ταινία, παρά μόνο σε ένα επεισόδιο της σειράς κινουμένων σχεδίων. Αντίθετα, είναι κοινό το πρόβλημα καταστροφής ή εξάντλησης των κρυστάλλων διλιθίου, όπως και το πρόβλημα έλλειψης σε δευτέριο (ισότοπο του υδρογόνου).
Ασπίδες πεδίων και ακτινοβόλα όπλα. Τα δεύτερα έχουν γίνει ήδη σχεδόν εφικτά, αλλά σίγουρα δεν ήταν όταν πρωτογυρίστηκαν τα επεισόδια του Σταρ Τρεκ.
Δημοκρατική και Ομοσπονδιακή διακυβέρνηση σε διαστρική κλίμακα σημαντικού τμήματος του Γαλαξία. Προτείνει την αποδοχή κάθε είδους διαφορετικότητας. Ακόμη και πρώην εχθρικοί εξωγήινοι γίνονται σιγά-σιγά φίλοι και σύμμαχοι.
↑ Fleming, Mike, Jr. (19 Νοεμβρίου 2019). «Paramount Setting Noah Hawley To Write/Direct Next 'Star Trek' Film». Deadline (στα Αγγλικά). Ανακτήθηκε στις 19 Νοεμβρίου 2019.
↑ Nicholson, Tom (13 Ιουνίου 2019). «Quentin Tarantino's Working On An "R-Rated" Star Trek Film». Esquire (στα Αγγλικά). Αρχειοθετήθηκε από το πρωτότυπο στις 7 Νοεμβρίου 2020. Ανακτήθηκε στις 10 Δεκεμβρίου 2019.
↑ McMillan, Graeme (16 Δεκεμβρίου 2019). «Quentin Tarantino "Steering Away" From His Planned 'Star Trek' Movie». The Hollywood Reporter (στα Αγγλικά). Ανακτήθηκε στις 18 Δεκεμβρίου 2019.
↑ Of the various science fiction awards for drama, only the Hugo Award dates back as far as the original series.[Note 12] In 1968, all five nominees for a Hugo Award were individual episodes of Star Trek, as were three of the five nominees in 1967.[Note 13] The only Star Trek series to not get even a Hugo nomination are the animated series and Voyager, though only the original series and Next Generation ever won the award. No Star Trek featured film has ever won a Hugo, though a few were nominated. In 2008, the fan made episode of Star Trek: New Voyages entitled "World Enough and Time" was nominated for the Hugo for Best Short Drama.[86]
↑ The other two films nominated for the Hugo award in 1967 were the films Fahrenheit 451 and Fantastic Voyage